কসবা (ব্রাহ্মণবাড়িয়া): ব্রাহ্মণবাড়িয়ার কসবায় বিএনপির নেতা-কর্মীরা গত বুধবার রাতে উপজেলা যুবলীগের সহসম্পাদক আমির হামজাকে (৪৫) কুপিয়ে আহত করেছে। তাঁকে ব্রাহ্মণবাড়িয়া সদর হাসপাতালে ভর্তি করা হয়েছে। এ ঘটনায় হামজার স্ত্রী উপজেলার মেহারী ইউপির সদস্য নাছিমা আক্তার বাদী হয়ে গত বৃহস্পতিবার রাতে কসবা থানায় মামলা করেছেন। মামলায় মেহারী ইউনিয়নের যমুনা গ্রামের ফরুক মিয়া, জোবেদ আলী, খেওড়া গ্রামের আবরু মিয়া ও শুকুর মিয়াকে আসামি করা হয়েছে। এদের মধ্যে পুলিশ ফারুক ও  আবরুকে গ্রেপ্তার করেছে। গতকাল আদালতের মাধ্যমে তাদের জেলহাজতে পাঠানো হয়েছে।